OpenLLM-France/wikimedia huggingface dataset:
# PIMESTIC

El PIMESTIC va ser un pla d'actuació de la Generalitat de Catalunya vigent entre el 2007 i el 2010 per a promoure la implantació i l'ús de les tecnologies de la informació i la comunicació (TIC) a l'empresa catalana. Va incloure diverses actuacions en l'àmbit territorial i sectorial (jornades comarcals, jornades sectorials, assessoraments tecnològics, ajuts...) amb la finalitat d'augmentar la percepció del valor de les TIC entre l'empresariat català i accelerar-ne el procés d'adopció de noves solucions tecnològiques.
Des del seu web una petita o mitjana empresa podia autodiagnosticar l'estadi en què es trobava en utilització de les TIC en diferents temàtiques: noves tecnologies, aspectes legals, comerç electrònic, eMàrqueting, mobilitat, seguretat informàtica i relació amb els clients.
El pla PIMESTIC va generar 108 milions d'euros d'inversió privada en projectes TIC, malgrat que es va emmarcar en la crisi econòmica de 2008. El servei constava d'un servei d'orientació bàsic, per a empreses que volien iniciar el camí cap la digitalització (accés a Internet, comptabilitat, gestió de recursos humans), i un servei d'orientació avançat, per a empreses que es volien orientar a solucions de més valor afegit com relació amb proveïdors, clientela (extranet, CRM), optimització de processos (solucions ERP), etc. Era un servei cofinançat entre Generalitat i empreses beneficiàries.
Entre 2007 i 2010 va destinar 14,5 milions d'euros per a la implementació de projectes TIC, que van generar una inversió de les empreses de 102 milions, mentre que en el servei d'orientació s'hi van destinar 600.000 € amb una inversió induïda de les empreses de 6 milions. Van rebre la complicitat i la col·laboració d'entitats externes, com ara l'Associació Catalana d’Executius, Directius i Empresaris o el Col·legi d'Enginyers Tècnics Industrials de Girona.

## Referències

* ↑ «El pla PIMESTIC | Xarxa Punt TIC». Gencat, 12-12-2007. [Consulta: 2 juliol 2023].
* 1 2 3 4 «El Pla PIMESTIC genera 108 M€ d’inversió per implementar projectes TIC en les empreses catalanes». Anoia Diari, 20-01-2011. [Consulta: 2 juliol 2023].
* ↑ «Engegat el pla PIMESTIC per promoure la implantació i l’ús de les TIC a l’empresa catalana». Citilab, 13-12-2007. [Consulta: 30 juny 2023].
* ↑ 324cat. «El pla PIMESTIC assessora 326 empreses en mig any per ajudar-les a millorar l'ús de les noves tecnologies». 3/24. CCMA, 15-07-2008. [Consulta: 30 juny 2023].
* ↑ «El Pla PIMESTIC, tres anys després». Nació Digital, 17-01-2011. Arxivat de l'original el 2011-01-22. [Consulta: 30 juny 2023].
* ↑ «Nous programes d’assessorament per contribuir a millorar la competitivitat dels comerços». Nació Digital, 07-05-2009. [Consulta: 2 juliol 2023].
* ↑ «L'ACEDE DÓNA SUPORT AL PLA PIMESTIC DE LA GENERALITAT». ACEDE, 30-06-2010. [Consulta: 2 juliol 2023].
* ↑ «El Col·legi d'Enginyers Tècnics Industrials de Girona s'acull al Servei d'Orientació Pimestic». Nació Digital, 17-11-2008. [Consulta: 2 juliol 2023].

## Enllaços externs

* Lloc web arxivat del PIMESTIC
# PIAS Recordings

[PIAS] Recordings és una discogràfica internacional. Entre els seus artistes més prolífics hi ha We Are Balboa, Little Barrie, The Legendary Pink Dots, Young Gods, The Neon Judgement, La Muerte, Sigur Rós, Bohren & der Club of Gore, Mogwai, DJ Format, Front 242, Soulwax, Tiga, Vitalic, Mark B, Editors, Voicst, Click Click, Stone Gods and Scala & Kolacny Brothers.

## Artistes que han signat amb PIAS Recordings

| Agnes Obel An Pierlé & White Velvet Armand Van Helden Bohren & der Club of Gore Borghesia Campag Velocet The Chapman Family Cold Water Flat Daan Dinosaur Jr Editors Enter Shikari Everlast Freestylers | Gabriel Rios Ghinzu Headphone Hollywood Mon Amour Hooverphonic Harper Simon Joan As Police Woman Junior Jack Justin Nozuka Le Peuple de l'Herbe Magnapop Millionaire Miossec Moose Morcheeba | Múm Nouvelle Vague Ojos de Brujo Operator Please Phoebe Killdeer & The Short Straws Placebo Rodrigo Y Gabriela Röyksopp Senor Coconut Soap&Skin Soulwax | Stereo MC's Stone Gods The Answer The Jim Jones Revue The Neon Judgement The Whip The Young Gods Thirteen Senses Trisomie 21 We Are Scientists |

## Enllaços externs

* Lloc web oficial (anglès)
* Different Recordings (anglès)
* fcom (anglès)
* Lloc web del Grup PIAS Entertainment (anglès)
# Palau de Preiļi

El Palau de Preiļi (en letó: Preiļu pils) es troba a la regió històrica de Latgàlia, a Preiļi de l'est de Letònia. L'edificació original és del segle xix, l'estructura es va convertir entre 1860 i 1865 a la seva present forma, d'estil Tudor. L'interior va ser destruït en un incendi de febrer de 1978 i no ha estat restaurat.

## Història

La finca inicialment contenia un castell de l'orde Livonià. El comte alemany Von der Borhs va ser el propietari des de 1382 fins al 1864, quan va ser devastat pel tsar rus Ivan el Terrible en el moment de la invasió russa de la segona meitat del segle xvi, durant la Guerra de Livònia. El castell no va ser reconstruït, es va edificar un palau, que va ser incendiat a començaments del segle xviii.
Un dels dos pisos d'estil neogòtic del palau va ser erigit en el lloc al voltant de 1836, segons el projecte arquitectònic d'A. Beleckis i G. Schacht. Més tard, l'edifici va ser remodelat i afegit a l'estructura una torre tipus de castell al costat nord-est. La construcció es va iniciar a començaments del segle xix i va acabar a la dècada de 1860. Al febrer de 1978, el palau va patir un nou incendi.

## Referències

* ↑ «Preiļu pilsmuiža» (en letó). [Consulta: 8 maig 2015].
* ↑ «Historical or modern center Latvia, Latgale. Preili» (en anglès). [Consulta: 8 maig 2015].
* ↑ «Preili and Laukaa» (en anglès), 2003. Arxivat de l'original el 2015-05-18. [Consulta: 8 maig 2015].

## Vegeu també

* Llista de palaus i cases senyorials de Letònia
# Igor Flores Galarza

Igor Flores Galarza (Urdiain, 5 de desembre de 1976) és un ciclista navarrès, que fou professional de 1996 fins al 2002. Tota la seva carrera la disputà a l'equip Euskaltel-Euskadi. Els seus principals èxits foren una victòria d'etapa a la Volta a La Rioja i el Trofeu Alcudia.
El seu germà petit, Iker, també fou ciclista professional. Com ell, va ser fanalet vermell del Tour de França.

## Palmarès

* 1997
** Vencedor d'una etapa a la Ruta Mèxic
* 2001
** Vencedor d'una etapa a la Volta a La Rioja
* 2002
** 1r al Trofeu Alcudia de la Challenge de Mallorca

### Resultats al Tour de França

* 2002. 153è de la classificació general

### Resultats a la Volta a Espanya

* 1999. 75è de la classificació general
* 2001. 65è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a urtekaria.com
# Palila de Nihoa

La palila de Nihoa (Telespiza ultima) és una espècie d'ocell de la família Fringillidae i del gènere Telespiza. És endèmica de Hawaii, més concretament de l'illa de Nihoa; i està en greu perill d'extinció.

## Referències

* ↑ «Palila de Nihoa». Cercaterm. TERMCAT, Centre de Terminologia. Rev. 10/04/2022(català)
# Panteón Rococó

Panteón Rococó és un grup de música ska de la Ciutat de Mèxic format el 1995. Va agafar el seu nom de l'obra teatral d'Hugo Argüelles El cocodrilo solitario del panteón rococó.
El seu estil enèrgic es caracteritza per la fusió de ritmes, des de l'ska fins al punk rock passant pel rock, la salsa, el mariachi, el reggae i la música folklòrica mexicana. Panteón Rococó ha tocat en grans esdeveniments com a l'Estadi Olímpic Universitari i en concerts en suport a l'Exèrcit Zapatista d'Alliberament Nacional.

## Discografia
### Àlbums d'estudi

* 1997: Toloache pa' mi negra (demo)
* 1999: A la izquierda de la Tierra
* 2002: Compañeros musicales
* 2004: Tres veces tres
* 2007: Panteón Rococó
* 2010: Ejército de paz
* 2012: Ni carne ni pescado
* 2019: Infiernos
* 2021: Ofrenda

### Àlbums en directe

* 2005: 10 años: Un panteón muy vivo
* 2015: XX años

## Referències

* ↑ Herrera, Ana Laura. «Panteón Rococó: del zapatismo a la defensa del feminismo gracias al ska» (en espanyol europeu), 04-07-2019. [Consulta: 9 gener 2024].
* ↑ Hernández, Fabiola. «Un cuarto de siglo del Panteón Rococó en tres noches» (en espanyol de Mèxic), 14-12-2021. [Consulta: 9 gener 2024].
* ↑ Abundiz, Pablo. «Panteón Rococó ‘conquista’ Europa; por primera vez se presentó en el Festival Vive Latino España» (en espanyol de Mèxic), 15-09-2023. [Consulta: 9 gener 2024].
# Ili-Ishar

Ili-Ishar o també Ili-Išar va ser un governador de la ciutat-estat de Mari, a l'antiga Mesopotàmia entre els anys 2084 aC i 2072 aC, després que hagués caigut l'Imperi d'Accad. El seu pare era Apilkin, i el seu germà es deia Tura-Dagan, que el va succeir.
Portava el títol de shakkanakku que tenien tots els prínceps del regne de Mari ses de finals del tercer mil·lenni aC fins a principis del segon mil·lenni aC. Va ser contemporani de la Tercera dinastia d'Ur, i amb la ciutat d'Ur tenia molt bones relacions, tot i que potser eren de vassallatge.
S'han trobat a Mari diverses inscripcions amb el seu nom, i una d'elles diu: Ili-Ishar, shakkanakku de Mari ha portat (les aigües) del riu Khabur fins a la Porta de Mer".

## Notes

* ↑ La paraula shakkanakku definia un títol propi del regne de Mari, i significava governador militar i van aparèixer després de la caiguda de Mari en mans de Sargon d'Accad que va nomenar ell els primers governants. Després de la caiguda de l'Imperi d'Accad, van seguir governant els descendents dels primers governadors. També portaven de vegades el títol de lugal (rei).

## Referències

* ↑ Oliva, Juan (ed.). Textos para una historia política de Síria-Palestina. Tres Cantos: Akal, 2008, p. 86 i 90. ISBN 9788446019497.
# Inscripció del Dípilon

La inscripció del Dípilon (en llatí, Inscriptio Dipylonensis) és un text curt escrit en un pitxer de ceràmica datat del ca. 740 ae. És la mostra més antiga coneguda (o una de les més antigues) de l'ús de l'alfabet grec. El text està escrit en una enòcoa trobada al 1871 a prop de la porta Dípilon, a l'àrea del cementeri del Ceràmic d'Atenes. La gerra s'atribueix a l'època del període geomètric tardà (750 - 700 ae). Ara es troba al Museu Arqueològic Nacional d'Atenes (inv. 192).

## Text

El text està escrit en una forma arcaica de l'alfabet grec, amb algunes formes de lletra similars a les de l'alfabet fenici original. Està escrit de dreta a esquerra, amb les lletres individuals en forma d'espill; la inscripció es disposa en un cercle al voltant de la gerra. El text consta de 46 caràcters, dels quals els primers 35 poden llegir-se com un hexàmetre en grec antic. Es creu que la resta fragmentada era el començament de la segona estrofa d'un dístic, però la interpretació exacta no n'és clara. El text defineix l'enòcoa com un premi en un concurs de ball. Es tradueix com: «qui dels ballarins balla ara més lleuger...» i en la segona línia diu alguna cosa com «... m'obtindrà com el seu premi [la gerra]».
El text diu:
    ΗΟΣΝΥΝΟΡΧΕΣΤΟΝΠΑΝΤΟΝΑΤΑΛΟΤΑΤΑΠΑΙΖΕΙΤΟΤΟΔΕΚΛΜΙΝ
En les edicions acadèmiques modernes el transcriuen:
    hος νῦν ὀρχεστôν πάντον ἀταλότατα παίζει,
    τô τόδε κλ[.]μιν[...]
Traducció literal:
Qui de tots aquests ballarins ho fa ara més delicadament, a ell aquest...

## Inscripcions més antigues

Es creu que entre la inscripció del Dípilon i l'anomenada copa de Nèstor hi ha la més antiga inscripció coneguda en alfabet grec. La copa de Nèstor, que també duu una inscripció en vers, es trobà en una excavació en l'antiga colònia grega de Pithekoussai a l'illa d'Ischia, a Itàlia, i es considera que és tan antiga com la inscripció del Dípilon o lleument menys.

## Referències

* Powell, B. (1988), «The Dipylon Oinochoe Inscription and the Spread of Literacy in 8th Century Athens», Kadmos 27: 65–86.
* Kontogiannis, A. (1999), «Η γραφή», en Kopidakis, M. Z., Ιστορία της ελληνικης γλώσσας, Atenes: Elliniko Logotechniko kai Istoriko Archeio, pàg. 360–379 (Grec).

## Enllaços externs

* La inscripció del Dípilon en el lloc de la Bibliotheca Augustana (Augsburg).
# Insectari

Un insectari (insectarium en llatí i altres idiomes moderns) és una col·lecció d'insectes vius o morts.
Molt sovint els insectaris d'espècies vives estan dedicats únicament als lepidòpters
Sota el terme d'insectaris s'hi poden trobar dos tipus de concepció diferents:
* Un insectari és un conjunt de vitrines on els insectes morts es presenten punxats amb agulles i etiquetats.
* Un insectari és també un lloc on es mantenen i es crien insectes vius tractant de reconstruir el seu medi natural o biòtop. Sovint es tracta d'una gàbia amb vidres, amb un sostre o una cara que es pot moure amb la finalitat de poder accedir a l'interior de la gàbia.
* Un insectari virtual és la col·lecció difosa a través de pàgines web d'Internet d'imatges fotogràfiques i informació sobre els insectes.

## Insectari públic

Un insectari públic és un establiment de presentació i de cria d'insectes vius, obert al públic i que té com a objectiu despertar la sensibilitat cap al món dels insectes i la recerca científica, ja que els insectes tenen un paper essencial en l'equilibri ecològic de la Terra a més de ser el grup animal més divers.
Un insectari públic pot ésser independent, ésser una part d'un parc zoològic, d'un jardí botànic o d'un museu d'història natural.

### Alguns insectaris del món

* Anglaterra :
** Zoo de Londres
* Austràlia :
** Insectari de Victoria
* Canadà :
** Insectari de Montreal
** Newfoundland Insectarium
* Estats Units :
** Audubon Insectarium, Nova Orleans
** Monsanto Insectarium, Saint Louis, Missouri
** The Insectarium, Filadèlfia
* França :
** Citadelle de Besançon
** Insectari de La Réunion
* Japó:
** Zoo de Tama, prop de Tōkyō

## Enllaços externs

* (castellà) Insectari virtual
# Iodociclohexà

El iodociclohexà és un compost orgànic, que té de fórmula molecular C$_6$H$_{11}$I. Dins la química orgànica, el iodociclohexà forma part del grup d'hidrocarburs halogenats, és a dir, tenen àtoms d'halògens. Els composts que formen aquest grup es caracteritzen per ser uns dels causants de la destrucció de la capa d'ozó.

## Propietats físiques

El iodociclohexà en un ambient de condicions normals, està en un estat líquid incolor que torna a un groc lleugerament vermellós, a més, és soluble en etanol, èter i acetona.

## Preparació

El iodociclohexà ha estat preparat mitjançant la unió de iodur d’hidrogen al ciclohexè. També es pot preparar per reacció de ciclohexà i iodoform.
${\ce {C6H10 + HI ->[H3PO4] C6H11I}}$

## Usos

El compost s'ha utilitzat com a reactiu en la desmetilació (eliminació d’un metil) d'èters metílics d'aril en DMF (dimetilformamida) en condicions de reflux. Aquest compost es pot vendre, normalment entre el 95 % i el 98 % d'estat pur. Quan s'hagi d'usar, després al moment d'emmagatzemar-lo s'ha de deixar en temperatura ambient, i lluny de la llum (ja que és sensible) i lluny d'agents oxidants que el puguin fer malbé.
El iodociclohexà s'utilitza com a reactiu en la preparació d'arilalcans i fenilhexè mitjançant l'acoblament creuat catalitzat per ferro d'halurs d'alquil amb reactius de Grignard.

## Toxicologia

Aquest compost és irritable en contacte físic com és a la pell, irritació ocular greu i irritació respiratòria. Per això és molt recomanable tenir-ho alluny dels més petits i de zones corporals sensibles. En cas que hi hagi hagut contacte físic amb el iodociclohexà s'ha de rentar immediatament la zona afectada amb molta aigua. Per poder preveure qualsevol accident és recomanable portar roba de protecció adequada.
Aquest compost sol ser usant dins unes condicions apostes que sol tenir un laboratori, més les eines apropiades per emprar aquesta substància i poder tenir una seguretat específica al moment de l'ús.

## Referències

* ↑ «Iodocyclohexane». [Consulta: 5 febrer 2024].
* ↑ «¿Qué se entiende por desmetilación? - Explainedy» (en castellà), 05-12-2022. [Consulta: 5 febrer 2024].
* ↑ Kimberly. «¿Qué es DMF? - Características, usos y estructura» (en castellà), 03-07-2023. [Consulta: 5 febrer 2024].
* ↑ «Iodociclohexano ≥98% estabilizado» (en castellà). [Consulta: 5 febrer 2024].
* ↑ «Iodocyclohexane, 98%, stab. with copper, Thermo Scientific Chemicals» (en anglès). [Consulta: 5 febrer 2024].
* ↑ «CAS 626-62-0 Iodocyclohexane» (en anglès). [Consulta: 5 febrer 2024].
* ↑ PubChem. «Iodocyclohexane» (en anglès). [Consulta: 5 febrer 2024].
# Iodat de bari

El iodat de bari és un compost químic inorgànic amb la fórmula química Ba(IO₃)₂. És una substància granular blanca.

## Síntesi

El iodat de bari pot ser obtingut com a producte d'una reacció de iode i hidròxid de bari o combinant clorat de bari amb iodat de potassi.

## Propietats químiques

El compost és estable a una temperatura fins a aproximadament 580 °C (1,076 °F). Si la temperatura és més alta, la reacció següent, anomenada reacció de Rammelsberg, ocorre:
    5 Ba(IO₃)₂ → Ba₅(IO₆)₂ + 9 O₂ + 4 I₂

## Referències

* ↑ Mellor. Melorova moderna neorganska hemija. Belgrade: Naučna knjiga, 1973 [Consulta: 11 gener 2013].
* ↑ H. Stern, Kurt. High temperature properties and thermal decomposition of inorganic salts. Taylor & Francis, 2000. ISBN 0849302560 [Consulta: 11 gener 2013].

## Enllaços externs

* Definition of Insoluble salts (precipitates); Solubility product
# Patrick Springs

Patrick Springs és una concentració de població designada pel cens dels Estats Units a l'estat de Virgínia. Segons el cens del 2000 tenia 2.068 habitants.

## Demografia

Segons el cens del 2000, Patrick Springs tenia 2.068 habitants, 872 habitatges, i 622 famílies. La densitat de població era de 50,9 habitants per km².
Dels 872 habitatges en un 30,4% hi vivien nens de menys de 18 anys, en un 56% hi vivien parelles casades, en un 11,5% dones solteres, i en un 28,6% no eren unitats familiars. En el 25,3% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,5% tenia menys de 18 anys, un 6,8% entre 18 i 24, un 27,4% entre 25 i 44, un 27,6% de 45 a 60 i un 14,7% 65 anys o més.
L'edat mediana era de 40 anys. Per cada 100 dones de 18 o més anys hi havia 91,1 homes.
La renda mediana per habitatge era de 35.028 $ i la renda mediana per família de 41.222 $. Els homes tenien una renda mediana de 25.404 $ mentre que les dones 21.218 $. La renda per capita de la població era de 16.915 $. Entorn del 10,7% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Patrick Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Patrick Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Patrick Smage

Patrick Smage (Elkhorn, 28 de juliol de 1990), conegut també com a Pat Smage, és un pilot de trial nord-americà que ha estat catorze vegades campió dels Estats Units entre el 2007 i el 2023 i ha guanyat dues vegades El Trial de España (2012 i 2018), sempre com a pilot oficial de Sherco. Juntament amb el seu germà Phil ofereix espectacles de pilotatge del tipus stunt anomenats Smage Brothers Riding Shows. A mitjan 2011, tots dos van competir plegats a la sisena temporada del programa de la NBC America's Got Talent i van acabar-hi entre els deu primers.
Patrick Smage va guanyar el seu primer campionat dels EUA el 2007 i des de llavors ha anat revalidant el títol gairebé anualment fins a l'actualitat. Només Cody Webb el 2010 i el català Marc Freixa el 2016 el van relegar al segon lloc durant aquesta etapa.

## Palmarès

    A 1 de gener de 2024
* 14 Campionats dels EUA de trial (2007-2009, 2011-2015, 2017-2019, 2021-2023)
* 2 Victòries a El Trial de España (2012 i 2018)

## Notes

* ↑ El 2020, el campionat no es va disputar.

## Referències

* ↑ «The rider... Smage Patrick» (en anglès). trialonline.org. [Consulta: 15 desembre 2022].
* ↑ «Past National Champions» (en anglès). mototrials.com. Arxivat de l'original el 29/9/2018. [Consulta: 28 setembre 2018].
* ↑ «United States» (en anglès). trialonline.org. [Consulta: 3 octubre 2022].
* ↑ «El Trial Winners» (en anglès). socaltrials.com. Arxivat de l'original el 2021-06-02. [Consulta: 11 juny 2021].

## Enllaços externs

* Pàgina de Pat Smage a Youtube (anglès)
# Immaculada Concepció (desambiguació)

«Immaculada Concepció» té aquests significats:
* Immaculada Concepció, doctrina del catolicisme
* Obres: Immaculada Concepció (Zurbarán, 1632), quadre del pintor extremeny Francisco de Zurbarán pintat el 1632
* Capelles:
** La Immaculada Concepció de la Pineda, capella privada de la masia de la Pineda (Bigues i Riells, Vallès Oriental)
** Capella de la Immaculada Concepció de les Tàpies, capella del mas de les Tàpies (Calders).
* Instituts religiosos:
** Congregació de la Mare de Déu de la Immaculada Concepció de Castres
** Esclaves de Maria Immaculada
** Franciscanes Missioneres de la Immaculada Concepció
** Missioneres Esclaves de l'Immaculat Cor de Maria
** Missioners Oblats de Maria Immaculada
** Orde de la Immaculada Concepció
** Religioses de Maria Immaculada (Servei Domèstic)
** Religioses de Maria Immaculada Missioneres Claretianes
** Religioses Teatines de la Immaculada Concepció
** Teatines de la Immaculada Concepció
# Immaculada Moraleda Pérez

Immaculada Moraleda Pérez (Sabadell, 10 de maig de 1969) és una política feminista catalana, membre del Partit dels Socialistes de Catalunya. En l'actualitat és membre de la Comissió Executiva del partit i està al capdavant de la Secretària de Política de les Dones. És diplomada en Gestió i Administració Pública. En 1987 va entrar a formar part de l'Associació de Joves Estudiants de Catalunya. En 1989 va ser fundadora de l'associació Dones Joves i va ser primera secretària de la Joventut Socialista de Catalunya en la Federació de Barcelona.
Des de 1995 ha assumit diferents responsabilitats com a regidora de l'Ajuntament de Barcelona: joventut, dona, usos del temps i regidora de districte en Horta-Guinardó i Sants-Montjuïc. L'any 2000 va liderar des de la Comissió Interdepartamental de la Dona de la Diputació de Barcelona una campanya en la qual van participar una vintena d'ajuntaments, pionera en la lluita contra la violència de gènere i durant tota la seva trajectòria política ha destacat en la defensa de les polítiques d'igualtat.
Al febrer de 2015 es va anunciar que no repetiria en la llista del PSC de Barcelona liderada per Jaume Collboni, vencedor de les primàries. Com a Diputada Provincial ha presidit les àrees d'Igualtat i Ciutadania i de Benestar Social en la Diputació de Barcelona.

## Referències

* ↑ «Comisión Ejecutiva PSC». [Consulta: 9 novembre 2015].
* ↑ «Clos renueva por completo los responsables de distrito y cambia a 9 de los 10 concejales». El País, 20-06-2003. [Consulta: 9 novembre 2015].
* ↑ «Sants-Montjuïc vol concretar el futur de Montjuïc durant el 2011». BTV, 31-12-2010. [Consulta: 9 novembre 2015].
* ↑ «Campaña de 20 municipios contra la violencia doméstica». El País, 24-11-2000. [Consulta: 9 novembre 2015].
* ↑ «Escarp y Moraleda no repetirán en la lista del PSC en Barcelona». El Periódico de Cataluña, 21-02-2015 [Consulta: 9 novembre 2015].